CELEX: 32016R0005
Language: sl
Date: 2016-01-05 00:00:00
Title: Uredba Komisije (EU) 2016/5 z dne 5. januarja 2016 o spremembi Uredbe (EU) št. 748/2012 glede izvajanja bistvenih okoljevarstvenih zahtev (Besedilo velja za EGP)

6.1.2016   
            
            
               SL
            
            
               Uradni list Evropske unije
            
            
               L 3/3
            
         UREDBA KOMISIJE (EU) 2016/5
   z dne 5. januarja 2016
   o spremembi Uredbe (EU) št. 748/2012 glede izvajanja bistvenih okoljevarstvenih zahtev
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1) ter zlasti člena 6(2) Uredbe,
   ob upoštevanju naslednjega:
   
               (1)
            
            
               Člen 6(1) Uredbe (ES) št. 216/2008 zahteva, da proizvodi, deli in naprave izpolnjujejo okoljevarstvene zahteve iz zvezkov I in II Priloge 16 h Konvenciji o mednarodnem civilnem letalstvu (v nadaljnjem besedilu: Čikaška konvencija), kakor se uporablja z dne 17. novembra 2011, razen za dodatke k navedeni prilogi. Navedene zahteve so bile prenesene v pravo Unije z Uredbo Komisije (EU) št. 748/2012 (2).
            
         
               (2)
            
            
               Zvezka I in II Priloge 16 h Čikaški konvenciji sta bila spremenjena leta 2014 z uvedbo novih standardov glede hrupa.
            
         
               (3)
            
            
               Uredbo (EU) št. 748/2012 bi bilo zato treba ustrezno spremeniti.
            
         
               (4)
            
            
               Ukrepi iz te uredbe temeljijo na mnenju, ki ga je izdala Evropska agencija za varnost v letalstvu v skladu s členom 17(2)(b) in členom 19(1) Uredbe (ES) št. 216/2008.
            
         
               (5)
            
            
               Ukrepi iz te uredbe so v skladu z mnenjem odbora, ustanovljenega s členom 65 Uredbe (ES) št. 216/2008 –
            
         SPREJELA NASLEDNJO UREDBO:
   Člen 1
   V Prilogi I (del-21) k Uredbi (EU) št. 748/2012 se točka 21.A.18(a) nadomesti z naslednjim:
   
      
                  „(a)
               
               
                  V skladu z določbami poglavja 1 Priloge 16, zvezek I, del II, k Čikaški konvenciji so predpisane zahteve glede hrupa, ki se uporabljajo za izdajo certifikata tipa za zrakoplov, in:
                  
                              1.
                           
                           
                              za podzvočna reaktivna letala v zvezku I, del II, poglavja 2, 3, 4 in 14, kakor je ustrezno;
                           
                        
                              2.
                           
                           
                              za propelerska letala v zvezku I, del II, poglavja 3, 4, 5, 6, 10 in 14, kakor je ustrezno;
                           
                        
                              3.
                           
                           
                              za helikopterje v zvezku I, del II, poglavji 8 in 11, kakor je ustrezno;
                           
                        
                              4.
                           
                           
                              za nadzvočna letala v zvezku I, del II, poglavje 12, kakor je ustrezno, in
                           
                        
                              5.
                           
                           
                              letala z nagibnim rotorjem v zvezku I, del II, poglavje 13, kakor je ustrezno.“
                           
                        
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. januarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 79, 13.3.2008, str. 1.
   
      (2)  Uredba Komisije (EU) št. 748/2012 z dne 3. avgusta 2012 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (UL L 224, 21.8.2012, str. 1).